Tilaka

Tilaka (), hizkera orokorrean tika bezala ezagutzen dena, hinduek bekokian –ajna chakra deiturikoan (hirugarren begi edo begi espiritualaren lekuan)– eta batzuetan gorputzeko beste atal batzuetan, hala nola lepoan, eskuan, bularraldean edo besoan, jartzen duten marka apaingarria da. Eskualdeko ohituren arabera, tilaka egunero erabil daiteke apaingarri gisa, erlijio-afiliazioaren ikur gisa, iragate-ohikuneetarako edo bestelako ekitaldi espiritual eta erlijioso berezietarako. Norbait iristean ohoratzeko eta ongietorria emateko ere erabiltzen da.

Tilaken estiloak eta formak askotarikoak izan daitezke. Hainbat substantzia erabiliz egin daitezke, hala nola sakrifizio-suaren edo bekorotzaren errautsa, sandalo-pasta, kurkuma, buztina, harrikatza edo berun gorria.

Hinduez gain, jainistek ere tilaka erabiltzen dute puja zeremonietan.

Bindi tilakarekin erlazionatuta badago ere, badaude desberdintasun nabarmen batzuk. Bindi Indiako hainbat erlijioren emakumezko jarraitzaileek bekokian jartzen duten apaingarria da, gizonek erabiltzen ez dena. Oro har, ezkondutako emakumeek bindi gorri argi edo iluna erabiltzen dute, zorte ona sinbolizatzen dena. Gaur egun, bindiak kolore eta forma askotan eskaintzen dira, jantziekin bat etortzeko.

 Iruditegia 

 Erreferentziak 

 Kanpo estekak 

Kategoria:Kultura hinduista
Kategoria:Jainismoa
Kategoria:Gorputz artea
Kategoria:Kosmetika